德川慶久

德川慶久 公爵係日本政治人，末代江戶幕府將軍德川慶喜第七個仔。佢同時係德川慶喜家第二代當主。

經歷 

佢啱出世嘅時候，老豆德川慶喜本身改佢個名叫德川久。響1896年，佢入讀學習院。響1902年，老豆德川慶喜夾硬要改佢個名叫德川慶久。響1906年，佢響學習院高等科畢業。

響1908年，佢娶咗有栖川宮威仁親王二女實枝子女王做老婆。響1910年，佢響東京帝國大學法科大學政治科畢業，而響同年12月，佢做到貴族院議員。

響1922年1月22號，響東京府東京市小石川區第六天町五十四番地入面，佢因為腦出血而突然死咗，終年三十七歲。死咗之後，佢畀人追賜正三位勲三等瑞寶章。

屋企 
佢生前同老婆實枝子生咗四個女一個仔：大女慶子、二女高松宮宣仁親王妃喜久子、大仔慶光、三女喜佐子同埋細女久美子。

日本政治人
德川家族